ātmā́naṃ tátkarotyátha viśvájyotiṣaḥ karoti prajā vaí viśvájyotiḥ prajā hyèva víśvaṃ jyótiḥ prajánanamevaìtátkaroti tā́ etásyā evá mr̥dáḥ karotyātmánastátprajāṃ nírmimīte yájamānaḥ karoti yájamānastádātmánaḥ prajā́ṃ karotyánantarhitāḥ karotyá nantarhitāṃ tádātmánaḥ prajā́ṃ karotyúttarāḥ karotyúttarāṃ tádātmánaḥ prajā́ṃ karoti tryālikhitā́ bhavanti trivr̥ddhi prájātiḥ pitā́ mātā́ putró 'tho gárbha úlbaṃ jarā́yu